CELEX: 32014R0902
Language: lv
Date: 2014-08-19 00:00:00
Title: Komisijas Īstenošanas regula (ES) Nr. 902/2014 ( 2014. gada 19. augusts ), ar ko groza Padomes Regulu (EK) Nr. 1415/2004 attiecībā uz pielāgojumiem Apvienotajai Karalistei par maksimāli pieļaujamo ikgadējo zvejas intensitāti dažiem zvejas apgabaliem

20.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 245/1
            
         KOMISIJAS ĪSTENOŠANAS REGULA (ES) Nr. 902/2014
   (2014. gada 19. augusts),
   ar ko groza Padomes Regulu (EK) Nr. 1415/2004 attiecībā uz pielāgojumiem Apvienotajai Karalistei par maksimāli pieļaujamo ikgadējo zvejas intensitāti dažiem zvejas apgabaliem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2003. gada 4. novembra Regulu (EK) Nr. 1954/2003, kura attiecas uz zvejas intensitātes pārvaldību saistībā ar dažiem Kopienas zvejas apgabaliem un resursiem (1), un jo īpaši tās 12. panta 1. punktu,
   tā kā:
   
               (1)
            
            
               Regulā (EK) Nr. 1954/2003 paredzēts, ka jāpieņem regula, ar ko nosaka maksimāli pieļaujamo ikgadējo zvejas intensitāti katrai dalībvalstij un katram apgabalam un zivsaimniecības nozarei, kas noteikti minētās regulas 3. un 6. pantā. Tāpēc ar Padomes Regulu (EK) Nr. 1415/2004 (2) tika noteikta maksimāli pieļaujamā ikgadējā zvejas intensitāte šiem zvejas apgabaliem un zivsaimniecības nozarēm.
            
         
               (2)
            
            
               Saskaņā ar Regulas (EK) Nr. 1954/2003 12. panta 1. punktu Komisija pēc dalībvalsts pieprasījuma var novirzīt zvejas intensitāti no viena apgabala vai rajona uz citu, ļaujot dalībvalstij pilnībā izmantot zvejas iespējas.
            
         
               (3)
            
            
               Apvienotā Karaliste 2014. gada 2. jūnijā lūdza Komisijai pārcelt 30 000 kilovatdienu no ICES VII apgabala uz ICES VIII apgabalu. Apvienotā Karaliste 2014. gada 16. jūnijā iesniedza papildinformāciju par kvotu izmantošanu un kuģu darbību ICES VIII apgabalā. Apvienotās Karalistes iesniegtā informācija pamato pieprasīto zvejas intensitātes novirzīšanu starp attiecīgajiem apgabaliem.
            
         
               (4)
            
            
               Tāpēc Regula (EK) Nr. 1415/2004 būtu attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO REGULU.
   1. pants
   Grozījumi Regulā (EK) Nr. 1415/2004
   Regulas (EK) Nr. 1415/2004 I pielikuma A tabulā “Bentālo zivju sugas, izņemot tās, uz kurām attiecas Regula (EK) Nr. 2347/2002” sleju par maksimāli pieļaujamo ikgadējo zvejas intensitāti, kas attiecas uz bentālo zivju sugām, attiecībā uz Apvienoto Karalisti aizstāj ar šādu:
   
               
                  Kopā
               
            
            
               “50 021 901
            
         
               ICES V, VI
            
            
               24 017 229
            
         
               ICES VII
            
            
               25 756 266
            
         
               ICES VIII
            
            
               248 406
            
         
               ICES IX
            
            
               0
            
         
               ICES X
            
            
               0
            
         
               CECAF 34.1.1
            
            
               0
            
         
               CECAF 34.1.2
            
            
               0
            
         
               CECAF 34.2.0
            
            
               0”
            
         2. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 19. augustā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 289, 7.11.2003., 1. lpp.
   
   
      (2)  Padomes 2004. gada 19. jūlija Regula (EK) Nr. 1415/2004, ar ko nosaka maksimāli pieļaujamo ikgadējo zvejas intensitāti dažiem zvejas apgabaliem un zivsaimniecības nozarēm (OV L 258, 5.8.2004., 1. lpp.).